पाएं अपने शहर की ताज़ा ख़बरें और फ्री ई-पेपरडाउनलोड करें
निवाई कोरोना संक्रमण को रोकने के लिए शादी समारोह हेतु जारी की गई गाइड लाइन की पूर्ण पालना करवाने के लिए पुलिस और प्रशासनिक अधिकारियों की अलग अलग टीम शहर में मैरिज गार्डनों व ग्रामीण क्षेत्र का निरीक्षण कर रही है। शुक्रवार की रात को उपखंड अधिकारी त्रिलोकचंद मीणा ने शहर के विभिन्न वैवाहिक स्थलों का आकस्मिक निरीक्षण किया। इसी प्रकार पुलिस उपाधीक्षक बृजेंद्रसिंह भाटी और थानाधिकारी अजय कुमार ने शहर के मैरिज गार्डनों का निरीक्षण किया और विडियो भी बनाए। सभी मैरिज गार्डनों पर कोरोना गाइड लाइन के अनुरूप सेनेटाइजर व मास्क सहित सभी व्यवस्थाओं का निरीक्षण किया।
इसी प्रकार दत्तवास थाना क्षेत्र में प्रशासन की ओर से नियुक्त अधिकारियों के साथ थानाधिकारी प्रकिता चौधरी ने वैवाहिक स्थलों का निरीक्षण कर 50 से अधिक लोग एकत्रित नहीं होने दिए। इसी प्रकार बरोनी थानाधिकारी कैलाश विश्नोई व सदर थानाधिकारी बन्नेराम मीणा ने अपने अपने थाना क्षेत्र में आयोजित शादी समारोह का निरीक्षण किया। उनियारा|कोरोना महामारी को देखते हुए सरकार ने सरकारी गाइडलाइन बना रखी है। जिससे कि शादी समारोह में भी 50 लोगों के उपस्थित होने के निर्धारित कर रखा है । शादी समारोह में एसडीएम कार्यालय से अनुमति लेनी पड़ती है। शुक्रवार को देर शाम को 7 बजे बाद अचानक कलेक्टर चिन्मयी गोपाल एवं एसपी ओम प्रकाश ने उनियारा क्षेत्र के मालियों की झोपड़िया मैं आयोजित विवाह स्थल का निरीक्षण कर आवश्यक जानकारी ली। वही जैन नसिया उनियारा में आयोजित विवाह स्थल का भी निरीक्षण कर भीड़ को देखा एवं आवश्यक जानकारी ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn